Foto: The Sun Britaniyaning Lester shahrida kuchli portlash yuz berdi. Bu haqda mahalliy OAV xabar berdi. Ma’lum qilinishicha, Lesterdagi Xinkli-roud ko‘chasida 25 fevral mahalliy vaqt bilan soat 19:19da portlash yuz bergan. Voqea joyiga 6 ta o‘t o‘chirish mashinasi jo‘natilgan. Odamlarga voqea joyiga yaqinlashmaslik tavsiya qilingan. Keyinroq portlash oqibatida 6 kishi jabrlangani, ulardan ikki nafari og‘ir ahvoldaligi ma’lum qilingan. Foto: The Sun Politsiya “yirik hodisa” yuz berganini ma’lum qilgan, biroq tafsilotlarni oshkor qilishdan bosh tortgan hamda ayni vaqtda hech narsa terakt bo‘lganiga ishora qilmasligini aytgan. Foto: The Sun Foto: The Sun O‘t o‘chirish xizmati ma’lumotlariga ko‘ra, voqea oqibatida ikki qavatli uy qulab tushgan. Qidiruv-qutqaruv ishlari olib borilmoqda. Guvohlarning ma’lum qilishicha, uyning 1-qavatida do‘kon, 2-qavatida kvartiralar joylashgan bo‘lgan.